Stqarrija mibgħuta mill-Kap tad-Delegazzjoni Laburista fil-Parlament Ewropew Alfred Sant tgħid kif Sant, Marlene Mizzi u Miriam Dalli, it-tliet Ewroparlamentari li qed jirrapreżentaw lill-Partit Laburista fil-Parlament Ewropew għandom il-Financial Accounts aċċessibbli fuq il-websites rispettivi tagħhom. Dan huwa ferm aktar minn dak mitlub mir-regoli tal-Parlament Ewropew u b'impenn totali mal-valur tat-trasparenza. Dan isir fuq bażi annwali. L-istqarrija tgħid li din hija kontradizzjoni flagranti mad-dikjarazzjoni ta' Simon Busuttil meta qal li l-Ewroparlamentari Laburisti ma jippubblikawx l-accounts tagħhom. "Din hija gidba assoluta ta' Simon Busuttil" Id-dikjarazzjonijiet tat-tliet Ewroparlamentari Laburisti huma aċċessibli fuq dawn il-websites rispettivi.